kardosdrur/scandi-wiki huggingface dataset:
Stine Bolther

Stine Bolther (født i Kalundborg i 1976) er en dansk tv-vært og live-reporter kendt fra bl.a. Kanal 5, TV3, TV2 Lorry og Ekstra Bladet.  Hun afsluttede sprogligt gymnasium i 1995, og er siden uddannet journalist. Hun har igennem 15 år har været rets- og kriminalreporter med stort indblik i både beredskab, politi og retsvæsen. Desuden har hun som forfatter skrevet en lang række bøger ligesom hun ved arrangementer har fungeret som moderator og foredragsholder. Derudover arbejder hun som videojournalist, radiovært og speaker.

Arbejde 
Boltner har arbejdet som:
 1996 - 2000: Redaktionssekretær og journalist på månedsmagasinet CHILI og musikmagasinet Frikvarter.
 2000 - 2011: Journalist, politi- og retsreporter, videojournalist og souschef på kriminalredaktionen Ekstra Bladet.
 2011 - 2015: TV-vært, radio-vært og tilrettelægger Kanal 5 og POP FM hos SBS Discovery Media på bl.a. KRIMI 5, Politijagt og Dem Der Passer På Os Om Natten.
 2015 - 2015: Tv-udvikler og journalist Heartland TV-produktion
 2015 - 2016: Video-journalist og livereporter TV2 Lorry 
 2016 - 2017: Journalist, videofotograf, klipper, speaker, studie- og live-vært Ekstra Bladet TV og TV3s ”Krimicentralen”
 2017: Selvstændig journalist, presserådgiver og kursusleder med eget kommunikationsbureau samt speciale i krisekommunikation og skærmtræning.

Bibliografi 
Bolthers bibliografi er:
 Drabschefen (2006)
 Hævn (2009)
 Det perfekte mord (2010)
 Drabschefen nye sager (2012)
 Drabscheferne de største sager (2016)
 Opklaret (2018)
 De 7 dødssynder (2018)

Eksterne henvisninger

Kildeangivelser 

Tv-værter fra Danmark
Vilhelm 5., hertug af Bayern

Vilhelm 5., hertug af Bayern (født 29. september 1548 i Landshut – død 7. februar 1626 i Schleißheim, Oberösterreich) var fra 1579 til 1597 hertug af Bayern.
 
Vilhelm 5. var søn af hertug Albert 5. af Bayern og dattersøn af kejser Ferdinand 1..

Vilhelm 5. var gift med Renata af Lothringen. Hun var datter af Christine af Danmark og datterdatter af den nordiske unionskonge Christian 2.. De blev blandt andre forældre til kurfyrste Maximilian 1. af Bayern og Maria Anna af Bayern (gift med kejser Ferdinand 2.). 

Huset Wittelsbach
Hertuger af Bayern
Vilhelm 4. af Bayern

Vilhelm 4. af Bayern (født 13. november 1493, død 7. marts 1550), var regerende hertug af Bayern fra 1508 til 1550. 

Vilhelm 4. var søn af hertug Albrecht 4. af Bayern-München og dattersøn af kejser Frederik 3..

Vilhelm 4. var gift med Maria Jakobäa af Baden. De blev blandt andre forældre til hertug Albert 5. af Bayern.

Referencer 

Huset Wittelsbach
Hertuger af Bayern
The Great Wall

The Great Wall er en amerikansk-kinesisk fantasy film fra 2016. Filmen er instrueret af Yimou Zhang, skrevet af Tony Gilroy, og har Matt Damon og Andy Lau i hovedrollerne.

Handling 

Sat til det 15. århundre i Kina, hvor handlingen centrerer sig om mysteriet omkring det at bygge Den kinesiske mur mens enorme mytiske skabninger angriber jorden.

Rolleliste 
 Matt Damon
 Andy Lau
 Pedro Pascal
 Willem Dafoe
 Jing Tian
 Zhang Hanyu
 Peng Yuyan
 Pilou Asbæk
 Luhan
 Lin Gengxin
 Ryan Cheng
 Chen Xuedong
 Huang Xuan
 Wang Junkai
 Yu Xintian
 Liu Qiong
 Emma Wu
 Yang Mi
 Mackenzie Foy

Eksterne Henvisninger 

Amerikanske film fra 2016
Actionfilm fra USA
Science fiction-film fra USA
Thrillerfilm fra USA
Film fra Kina
Johann Christian Ravit

Johann Christian Ravit (født 16. august 1806 i Slesvig, død 9. september 1868 sammesteds) var en tysk jurist og nationaløkonom. 

Efter at have studeret rets- og statsvidenskab i Kiel, Heidelberg og Jena tog han juridisk embedseksamen i Slesvig 1831 og blev derefter volontær i Rentekammeret i København, hvor han 1834 blev fuldmægtig, 1839 kontorchef. I 1840 blev han kammerråd. Under sit ophold i København skrev han indledning til det statistiske tabelværks fremstilling af befolkningsforholdene i hertugdømmerne (1842). I 1842 udnævntes han til ordentlig professor i nationaløkonomi og statistik i Kiel, hvor han året efter blev æresdoktor. I de følgende år betroedes der ham forskellige hverv, for eksempel sæde i bestyrelsen for jernbanen fra Kiel til Altona, men hans optræden under oprøret foranledigede, at han i 1851 afskedigedes, og han førte nu en ret urolig tilværelse. I Hamborg grundede han et brandforsikringsselskab (1854), blev i 1856 direktør for et bankinstitut i Meiningen, men trådte allerede tilbage efter et års forløb, da banken forlod den oprindelige plan, der gik ud på at fremme store industrielle foretagender. Han oprettede så en bank i Oldenburg, men bosatte sig snart efter i Lybek. I 1865 var han i København for at deltage i forhandlingerne om det finansielle mellemværende mellem Danmark og hertugdømmerne, men trak sig tilbage, inden forhandlingerne vare til ende. Han opholdt sig nu i nogen tid i Kiel og Hamborg. Ravits betydning som forfatter er ikke synderlig stor. Han har været med i forskellige litterære foretagender, redigerede således 1845-1848 en årbog for lovgivning og forvaltning i hertugdømmerne, 1849 en statshåndbog for Slesvig-Holsten og 1862-63 Archiv staatswissenschaftlicher Abhandlungen. Han behandlede end videre i nogle afhandlinger møntforhold og skattevæsen (således 1862 en afhandling om progressiv indkomstskat).

Kilder 

 

 

Jurister fra Tyskland
Nationaløkonomer fra Tyskland
Statistikere fra Tyskland
Professorer fra Tyskland
Ansatte ved Kiels Universitet
Æresdoktorer
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Slesvig by
Artikler fra 1. udgave af Dansk biografisk leksikon
Diego Rosa

Diego Rosa (født 27. marts 1989) er en italiensk tidligere cykelrytter, der senest kørte for . 

Han kørte for Team Astana i 2015-2016. Han deltog i sin første grand tour i 2013, da han deltog i Giro d'Italia. I 2015 vandt han Milano-Torino.

Referencer

Eksterne henvisninger 

Mandlige cykelryttere fra Italien
Cykelryttere ved sommer-OL 2016
Deltagere for Italien ved sommer-OL 2016
TV 2

TV 2 er en dansk tv-kanal, der drives af public service-tv-stationen TV 2 Danmark. Den dyster med den DR-ejede DR1 om at være Danmarks mest sete tv-kanal.

Tv-kanalen blev etableret ved en lovændring i 1986 for at bryde DR’s monopol. Kanalen begyndte udsendelser 1. oktober 1988, og opnåede hurtig popularitet i befolkningen. Allerede efter tre år overgik kanalen DR i seertal.

Før TV 2 Zulu blev lanceret 15. oktober 2000, var hovedkanalen TV 2 tv-stationen TV 2 Danmarks eneste tv-kanal.

Udsendelser fra TV 2 regnes for dansk kulturarv i forhold til dansk lov om pligtaflevering, og Det Kgl. Bibliotek har derfor siden 1. oktober 1988 indsamlet sendefladen fra kanalen for at kunne bevare udsendelserne for eftertiden. Efter indsamling er de sendte udsendelser en del af Statens Mediesamling.

Ledelse 
Jørgen Schleimann var den første administrerende direktør og derudover første programchef for TV 2 fra 1987 til 1992.

Den 1. december 2007 blev Merete Eldrup ansat som direktør for TV 2. Den 29. januar 2019 meddelte Eldrup, at hun ville forlade posten som TV 2s direktør, når der var fundet en erstatning. Afløseren blev Anne Engdal Stig Christensen fra 2019.

Referencer

Eksterne links 
 Mediestream - Indgang til Det Kgl. Biblioteks mediesamlinger - se TV 2 udsendelser ved fremmøde på Det Kgl. Bibliotek eller Det Danske Filminstitut

 
Public service-medier
Medlemmer af European Broadcasting Union
Bingoal WB

Bingoal WB er et UCI continental cykelhold, der blev etableret i 2011 og har sin base i Belgien. Holdet deltager i UCI Continental Circuits konkurrencer.

Holdet

2023

Sejre

2022

Sejre

2021

Sejre

2020

Sejre

2019

Sejre

Referencer

Eksterne henvisninger 

Cykelhold fra Belgien
Joost Hiddes Halbertsma

Joost (Justus) Hiddes Halbertsma (født 23. oktober 1789 i Grouw, død 27. februar 1869 i Deventer) var en nederlandsk sprogforsker; broder til Eeltje Halbertsma. Som skønlitterær forfatter skrev han på sit modersmål frisisk.

Halbertsma, som var mennonitisk prædikant, virkede som filolog og litteraturhistoriker. Han skrev:
 Aanteekeningen, 1851,
 Letterkundige naoogst, to bind, 1840–43,
 Hulde aan Gijsbert Japiks, to bind, 1824–27.
Han oversatte Matthæusevangeliet till nyfrisisk og indsamlede materiale til en ordbog, af hvilken hans søn, professor i Groningen Tjalling Joostes Halbertsma 1872 udgav første del.

Litteratur 
 

Filologer fra Nederlandene
Personer fra Frisland

Forfattere fra Holland
Storzkobling

Storz-koblinger, er slangekoblinger, der bl.a. bruges til brandhaner, brandslanger, men også større slanger. Storz er en standardiseret klo-kobling med gummitætning, hvor slangen kan kobles til, eller samles med en anden slange, uden gevind, men dog ofte med et værktøj, på grund af koblingens diameter. Den blev indført som standard slangekobling ved danske brandvæsner i 1941. 

Brandhaner/brandstandere er i Danmark delt op i A, B og C standere, hvor A-standeren kan give mest vand og C-standeren mindst. C-standere bliver sjældnere, da de giver en begrænset mængde vand i forhold til deres pris og vedligeholdelsesomkostninger. Storz-koblingens størrelse følger brandstanderens størrelse. A-stander bruger større slangediameter end C-stander. Storz-koblingen er oftest af aluminium, rustfast stål eller messing. Brandværktøj i messing anvendes, hvor man vil være sikker på, at værktøjet ikke kan forårsage gnister. I udlandet anvendes D-slanger ofte til højtrykslanger, men ikke altid.

Slangerne er ligeledes opdelt i A-, B- og C-slanger alt efter ydeevne. A-slanger giver 1200 l/min. B-slanger giver 600 l/min. og C-slanger giver 200 l/min. 

Brand- og redningsudstyr
Koblinger
Ingeborg Marie Raunkiær

Ingeborg Marie Raunkiær (født 11. oktober 1863 i Varde, død 8. september 1921 i Frederiksberg) var en dansk forfatterinde. Hun var gift med Christen Raunkiær.

Ingeborg Marie Raunkiær skrev artikler til en række blade og nogle satiriske skildringer. Anonymt udkom Mand og Kvinde (1909) og I Danmark (1911). Den første indeholder tankeudvekslinger, den anden skildrer dansk natur til årets forskellige tider, ofte kønt, men til tider noget for udtværet.

Kilder

Eksterne henvisninger 
 

Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Varde
Rudolf Christiani

Rudolf Christiani henviser til:

 Rudolf Christiani (jurist) (1797-1858) – tysk jurist og politiker
 Rudolf Christiani (ingeniør) (1877-1960) – dansk ingeniør og politiker
Albrecht 4. af Bayern-München

Albrecht 4. af Bayern-München (født 1447 i München, død 1508 i München), var regerende hertug af Bayern-München fra 1465 og af hele Bayern fra 1505 til 1508. 

Albrecht 4. var søn af hertug Albrecht 3. af Bayern-München.

Albrecht 4. var gift med en datter af kejser Frederik 3.. De blev blandt andre forældre til Vilhelm 4., hertug af Bayern.

Huset Wittelsbach
Hertuger af Bayern
Rudolf Christiani (jurist)

Carl Rudolf Ferdinand Christiani (født 27. januar 1797 i København, død 21. januar 1858 i Celle) var en dansk-tysk jurist og politiker. Han var søn af Johann Rudolph Christiani.
 
I 1818 tog Christiani den juridiske doktorgrad i Gøttingen og nedsatte sig som advokat i Lyneborg, hvor han fra 1824-1846 var stadssekretær. Her sluttede han et intimt venskab med Heinrich Heine, hvis søskendebarn Charlotte Heine han senere ægtede. Fra 1831 spillede han en fremtrædende rolle i den Hannoveranske stænderforsamling som yderliggående liberal med særlig forkærlighed for Norges forfatning og stod stadig i så stærk opposition til regeringen, at denne 1841 nægtede ham orlov til at møde i kammeret, og dermed var hans politiske rolle i Hannover udspillet. I 1846 kom han til København, hvor han stillede sin pen til kong Christian VIII's rådighed. Han opholdt sig her i 2 år, deltog meget i selskabslivet, kom også ved hoffet, men vides ikke at have udrettet noget. I 1848 rejste han tilbage til Hannover.

Kilder 

 

 

Jurister fra Danmark
Jurister fra Tyskland
Politikere fra Danmark
Politikere fra Tyskland
Tyskere i 1800-tallet
Personer fra København
Artikler fra 1. udgave af Dansk biografisk leksikon
Albrecht 3. af Bayern-München

Albrecht 3. af Bayern-München (født 1401 i München, død 1460 i München), var regerende hertug af Bayern-München fra 1438 til 1460.

Albrecht 3. var søn af hertug Ernst af Bayern-München.

Albrecht 3. var gift to gange. Hans andet ægteskab var med Anna af Braunschweig-Grubenhagen-Einbeck (1420–1474). De fik ti børn, heriblandt:
 Elisabeth af Bayern (1443-1484), gift med kurfyrste Ernst af Sachsen. De blev forældre til Christine af Sachsen, der giftede sig med kong Hans af Danmark, Norge og Sverige
 hertug Albrecht 4. af Bayern-München

Huset Wittelsbach
Hertuger af Bayern
Ernst af Bayern-München

Ernst af Bayern-München (født 1373, død 2. juli 1438 i München), var regerende hertug af Bayern-München fra 1397 til 1438. Han var oldesøn af kejser Ludvig 4.

Hertug Ernst var søn af hertug Johan 2. af Bayern-München.

Hertug Ernst var gift med Elisabetta Visconti af Milano. De fik fire børn, deriblandt hertug Albrecht 3. af Bayern-München.

Huset Wittelsbach
Hertuger af Bayern
Johan 2. af Bayern-München

Johan 2. af Bayern-München (født 1341, død 1397), var regerende hertug af Bayern-München fra 1375 til 1397. Han var sønnesøn af kejser Ludvig 4.

Johan 2. var søn af hertug Stephan 2. af Bayern og Elisabeth af Sicilien.

Johan 2. var gift med Katharina af Görz. De fik tre børn:
 hertug Ernst af Bayern-München (1373–1438) 
 Vilhelm 3., medhertug af Bayern-München (1375–1435) 
 dronning Sophie af Bøhmen (1376–1425, gift med kong Wenzel 4. af Bøhmen og det tyske rige

Huset Wittelsbach
Hertuger af Bayern
Timothy McVeigh

Timothy James McVeigh (født 23. april 1968, død 11. juni 2001) var manden bag Oklahoma City-bombningen i 1995. Han blev  dømt og henrettet.

Referencer

Eksterne henvisninger

 "Bad Day Dawning" i "Criminals and Methods: Timothy McVeigh" hos Court TV: Crime Library
 Timothy McVeigh's April 27, 2001 letter to reporter Rita Cosby—Explains why he bombed the Murrah Federal Building (posted on independence.net)

Personer henrettet ved dødelig indsprøjtning
Militærfolk fra USA
Terrorister
Massemordere
Katolikker fra USA
Stephan 2. af Bayern

Stephan 2. af Bayern (født 1319 – død 1375) og hans brødre var regerende hertuger af Bayern fra 1347 til 1375. 

Stephan 2. var søn af kejser Ludvig 4. og Beatrix af Schlesien-Schweidnitz.

Stephan 2. var gift med Elisabeth af Sicilien (1309–1349). De fik fire børn. Den yngste søn var hertug Johan 2. af Bayern-München.

Huset Wittelsbach
Hertuger af Bayern
Nikolaj Bentzon

Nikolaj Viggo Bentzon (født 1964) er en dansk jazzpianist, -komponist, -arrangør og orkesterleder.

Karriere 
Bentzon blev som barn undervist af sin far, komponisten Niels Viggo Bentzon. Han er uddannet ved Berklee College i Boston, USA (1983-86), og han fik sit gennembrud med sin egen trio i 1989. Han har i en lang årrække været medlem af Danmarks Radios Big Band.

Han spiller i flere forskellige stilarter og genrer, heriblandt jazzfunk i gruppen Bentzon Brotherhood. Han har spillet sammen med en lang række store navne, som David Sanborn, John Scofield, Van Morrison, Toots Thielemans, Carla Bley og Joe Henderson.

Priser 
Nikolaj Bentzon har modtaget en lang række priser, heriblandt:
 1983: Jacob Gades Legat
 1985: Oscar Peterson Jazz Award

Referencer 

Pianister fra Danmark
Nadzeja Kutjar

Nadzeja Kutjar (hviderussisk: Надзея Анатольеўна Кучар  ; russisk: Надежда Анатольевна Кучер ) (født 18. maj 1983 i Minsk, Hviderussiske SSR, Sovjetunionen) er en hviderussisk sanger (sopran).

Hun vandt 2015-udgaven af BBC Cardiff Singer of the World.

Referencer 

Sangere fra Hviderusland
Sopraner
Iñaki Urdangarin

Iñaki Urdangarin y Liebaert (født 15. januar 1968) er en spansk tidligere håndboldspiller og nuværende forretningsmand, der er dømt for skattesvindel via velgørenhedsfonden Nóos, som han er leder af. Urdangarin blev i februar 2017 idømt en fængselsstraf på seks år og tre måneder samt en bøde på € 512.000. Hans hustru, prinsesse Cristina, var ligeledes anklaget, men blev ikke kendt skyldig.

Sportskarriere 
Urdangarin blev som attenårig professionel håndboldspiller i FC Barcelona, og han spillede i denne klub, til han afsluttede sin aktive karriere i 2000. Han var endvidere landsholdsspiller og deltog i den forbindelse i OL 1992, 1996 og 2000, de to sidste gange som anfører. Holdet vandt bronze i 1996 og 2000.

Han blev medlem af den spanske olympiske komité i 2001 og blev næstformand i 2004.

Personlige forhold 
Urdangarin blev gift med prinsesse Cristina i 1997, og parret har fire børn. De boede i mange år i Barcelona med en afstikker til Washington D.C. (2009-11). I 2013, hvor Urdangarin blev retsforfulgt, flyttede Cristina med børnene til Geneve, og Urdangarin har også i en periode boet der.

Referencer

Eksterne henvisninger 
 

Håndboldspillere fra Spanien
Håndboldspillere fra FC Barcelona Handbol
Olympiske bronzemedaljevindere fra Spanien
Medaljevindere ved sommer-OL 1996
Medaljevindere ved sommer-OL 2000
Laura Alonso Padin

Laura Alonso Padin (2. januar 1976) er en spansk sanger (sopran).

Hu begyndte sin karrieer i 1999, hvor hun blev tilknyttet Aalto-Theater i Essen i Tyskland. Hun har optrådt som gæstesolist på en række større internationale teatre og operahuse.

Laura Alonso Padín bor i Berlin og New York.

Referencer

Eksterne henvisninger 

 

Operasangere fra Spanien
Sopraner
Skicross

Skicross er en konkurrence i alpint skiløb, hvor deltagere starter samtidigt. I praksis foregår det primært på en bane med forskellige terræn-anlæg, hvorfor det betragtes som en freestyle skiløbsdisciplin. Skicross-ruter har både naturligt forekommende terræn og kunstigt terræn som big-air jumps og high-banked turns. Enhver tilsigtet kontakt med andre konkurrencedeltagere medfører diskvalifikation.

Der er typisk fire skiløbere på banen adgangen. I de indledende kvalifikationsrunder går de to bedst placerede skiløbere videre til næste runde, osv. I første runde er der 32 skiløbere i 8 løb. I anden runde er der 16 skiløbere i 4 løb. I semifinalerne er der 8 skiløbere i 2 løb og i finalen et løb med 4 deltagere. Desuden gennemføres en lille finale hvor der dystes om placeringerne fra 5-8.

International Ski Federation (FIS)'s FIS Freestyle Skiing World Cup har haft skicrosskonkurrencer med i programmet siden 2004. Det var første gang en OL-disciplin ved Vinter-OL 2010, hvor Michael Schmid vandt herrernes konkurrence og Ashleigh McIvor vandt kvindernes konkurrence. Skicross var igen OL-disciplin ved Vinter-OL 2014.

Skicross har været på programmet i X-Games fra 1997 - 2012 (i alt 15 gange). I 2013 blev skicross, boardercross og mono skicross taget af programmet grundet omkostningerne til byggeri af baneanlæg.

Referencer

Eksterne henvisninger 

 AP Winter Games Video: Ralves, Puckett Debut Skicross at Games
 AP Winter Games Video, Sports Explainer: Ski Cross 
 CanWest News Service: "Ski Cross glossary"  - 2010 Winter Games

Freestyleskiløb
Alpint skiløb
David van Kampen

David van Kampen (født 17. februar 1933 i Leeuwarden) er en nederlandsk billedkunstner.

Van Kampen blev uddannet ved Rietveld Academy i Amsterdam. Han er en billedhugger og maler. Han bor og arbejder i sin hjemby Leeuwarden ().

Værker efter lokalitet 
Burgum
 Organyske foarm út de prehistoarje (pleistoseen) Burgum (organisk form fra præhistorisk tid, pleistocæn)
Damwâld
 Gemeentlik monumint (1985), Haadwei (Kommunal monument)
Gerkeskleaster
 De Twilling (1982), Wigerathorp  (Tvillingen)
De Harkema
 De Mollefanger (1999), Nijkamp (mulvarpfangeren)
Huzum
 Túnker (1982) Huzum (gartneren)
Ljouwert
 Feekeaplju (1978), Snitserkade) (Bondemand)
Wolvegea
 Mins en dier (1968), Van der Sandeplein (mennesket og dyr)
Wâlterswâld
 Monumint foar de sûkereitylt (2004), Koaileane (Monument for cikorie dyrkning)

Eksterne henvisninger 
 Officielle hjemmeside 
 

Malere fra Nederlandene
Brevikbanen

Brevikbanen er en ca. 10 km lang jernbane, der går fra Eidanger til Brevik i Telemark i Norge. Banen åbnede 15. oktober 1895 med sporvidden 1067 mm men blev ombygget til normalspor (1435 mm) i 1921. Den blev elektrificeret 19. juli 1949. Persontrafikken på banen blev indstillet 26. maj 1968.

Efter at persontogene forsvandt, har banen kun været trafikeret af kalktog til Norcems cementanlæg ved Ørvik og andre godstog. Kalktogene har kørt siden 1970'erne. Da det daglige antal kørte kilometer er beskeden, kan der gå længere tid end normalt mellem, at lokomotiverne skal til eftersyn. I tidens løb har ellokomotiver af typerne El. 8, El. 11 og El. 13 været fast trækkraft på banen, hvor der kørtes med et lokomotiv i hver ende af togene. I 2001's benyttede CargoNet en El. 14 i Brevikenden og et rangerlokomotiv, Skd 224 eller Skd 226, i Porsgrunnenden. I 2014 overtog Grenland Rail kørslen med kalktogene. De benytter brugte svenske rangerlokomotiver af typen V4 i hver ende.

I 1993 anlagdes kajanlægget Grenlandsterminalen med et sidespor fra Brevikbanen. Trafikken på dette spor har været meget beskeden med brug en kort overgang i 2000. I 2009 foretog selskabet NorthSea Terminal prøvekørsler med tomme containere til terminalen. Der er også blevet importeret nye lokomotiver via terminalen. I 2015 begyndte CargoNet faste drift med containertog mellem Grenlandsterminalen og Bergen/Alnabru.

Litteratur

Eksterne henvisninger

Noter 

Jernbanestrækninger i Norge
Etableret i 1895
Anikó Kovacsics

Anikó Kovacsics (født d. 29. August 1991) er en kvindelig ungarsk håndboldspiller som spiller for Ferencváros TC og Ungarns kvindelandshold. Hun begyndte at spille i en alder af 10, så underskrev hun i kontrakt i Győri Audi ETO KC i 2006, hvor hun hurtigt kom gennem rækkerne og blev fast medlem af det første hold i en meget ung alder. Hun har ry som en mulig efterfølger i verdensklasse playmaker og holdkammerat Anita Görbicz.

Kovacsics gjorde hende internationale debut den 22. september 2009 i en kamp mod . Hun repræsenterede Ungarn om verdensmesterskabet i 2009 og deltog også på EM i 2010.

Kilder

Eksterne henvisninger 

 Profile on Győri Audi ETO KC Officiele Webside
 Statistik på Worldhandball

Håndboldspillere fra Ungarn
Håndboldspillere fra Győri Audi ETO KC
Håndboldspillere fra Ferencváros TC (håndbold)
Szandra Zácsik

Szandra Szöllősi-Zácsik (født d. 22 April 1990) er en kvindelig ungarsk håndboldspiller som spiller for Ferencváros TC og Ungarns kvindelandshold. Hun har tidligere optrådt for bl.a RK Krim og Váci NKSE.

Kilder

Eksterne henvisninger 
 Szandra Zácsik Spillerprofil på Ferencvárosi TC
 Statistik på Worldhandball.com 

Håndboldspillere fra Ungarn
Victoria Teatret

Victoria Teatret  er en biograf i Sorø på Midtsjælland, der blev etableret i 1983. Den første film der blev spillet var Zappa. Biografen er dekoreret med værker af Knud Raaschou-Nielsen og Jan Buhl.

I 1986 blev biografen udnævnt til "Årets Biograf i Danmark". I 1994 modtog den Sorø Kommunes kulturpris.

Referencer

Eksterne henvisninger 
 

Biografer i Danmark
Bygninger, konstruktioner og anlæg i Sorø Kommune
Etableret i 1983
Bygninger, konstruktioner og anlæg i Sorø
Skibsklarerergaarden

Skibsklarerergaarden er et kulturhistorisk museum i Helsingør, der beskæftiger sig med Øresundstolden og dens betydning for byen. Det er indrettet i byens bedst bevarede købmands- og skibsklarerergård, der i sin nuværende form stammer fra 1780. I stueetagen findes butik og baglokale indrettet som i 1809 under sundtolden, og første sal er indrettet som bolig for købmanden i huset omkring slutningen af 1700-tallet.

Butikken har gratis adgang, mens der kun er adgang til resten af museet mod entré. Man kan efter aftale bede om guidede rundvisninger, eller vælge at gå på opdagelse selv med den udleverede brochure Museet er en del af Museerne Helsingør.

Historie 

Restauratør Søren Fisker købte ejendommen i 1993. Herefter restaurerede Nationalmuseet bygningen fuldstændigt med henblik på at etablere et museum.

I 2000 blev huset overtaget af Bjarne Rasmussen, der efterfølgende lejede det ud til Helsingør Kommune, så de kunne oprette museet. Med støtte fra Nationalmuseet indrettede man førstesalen som bolig i 2006.

I gården er der oprettet et lille bryggeri, Wiibroes venner, som er en forening. Man kan bestille prøvesmagninger, men ikke købe øl her.

Referencer

Eksterne henvisninger 

 Skibsklarergaarden

Historiske museer i Danmark
Museer i Helsingør
Museer i Region Hovedstaden
Museer etableret i 1995